4. СВОБОДНО ДВИЖЕНИЕ НА КАПИТАЛИ

Договор за Европейски съюз;

Договор за създаване на Европейската общност.

1. Независимо от задълженията, произтичащи от Учредителните договори, Полша може да запази в сила за срок от пет години от датата на присъединяването правилата относно придобиването на второ жилище, предвидени в Закона от 24 март 1920 г. за придобиването на недвижимо имущество от чужденци (Dz.U. 1996, Nr 54, poz. 245 с промените).

Гражданите на държавите- членки и гражданите на държавите-страни по Споразумението за Европейското икономическо пространство, които са пребивавали законно в Полша в продължение на четири години, са изключени от обхвата на правилата по предходната алинея, както и каквито и да било процедури, които са различни от тези за гражданите на Полша.

2. Независимо от задълженията, произтичащи от Учредителните договори, Полша може да запази в сила за дванадесет години от датата на присъединяването правилата, предвидени в Закона от 24 март1920 г. за придобиване на право на собственост върху недвижимо от имущество от чужденци (Dz.U. 1996, Nr 54, poz. 245 с промените), по отношение на придобиването на право на собственост върху земя и гори. В никакъв случай, гражданите на държавите-членки или юридическите лица, учредени в съответствие със законите на друга държава-членка, не могат да бъдат третирани по-неблагоприятно по отношение на придобиването на земеделска земя или гори, отколкото към дата на подписването на Договора за присъединяване.

Гражданите на друга държава-членка или на държава-страна по Споразумението за Европейско икономическо пространство, които искат да се установят като самостоятелно заети земеделски стопани и, които законно са пребивавали и са били арендатори на земя в Полша в качеството им на физически или юридически лица в продължение най-малко на три години, от датата на присъединяването са изключени от обхвата на разпоредбите на предходната алинея или на каквато и да е друга процедура, различна за гражданите на Полша, при покупката на земеделска земя и гори. Във Wаrmińsko-Mаzurskie, Pomorskie, Kujаwsko Pomorskie, Zаchodniopomorskie, Lubuskie, Dolnośląskie, Opolskie аnd Wielkopolskie voivodships, периодът на пребиваване и срокът на договора за аренда, посочен в предходното изречение се удължават до седем години. Съответният срок на договора за аренда, предхождащ покупката на земята, се изчислява отделно за всеки гражданин на държава-членка, който е бил арендатор на земя в Полша от заверената дата на първоначалния договор за аренда. Самостоятелно заетите земеделски производители, които са били арендатори не в качеството им на физически лица, а като юридически лица, могат да прехвърлят правата на юридическото лице по договора за аренда, на себе си като физически лица. За изчисляването на срока на договора за аренда, предхождащ правото на закупуване, се отчита срока, през който земята е била предмет на договора за аренда, сключен от юридическо лице. Договорите за аренда, сключени от физически лица, могат да бъдат със заверена дата с обратно действие и в този случай целият срок на заверения договор ще се зачита. Не се определят срокове за самостоятелно заетите земеделски производители да трансформират настоящите си договори за аренда в такива на физически лица или в писмени договори със заверена дата. Процедурата за трансформиране на тези договори ще бъде прозрачна и във никакъв случай няма да представлява допълнителна административна пречка.

На третата година след присъединяването ще се извърши общ преглед на тези преходни мерки. За тази цел, Комисията представя доклад на Съвета. Съветът, с единодушие по предложение на Комисията, може да реши да съкрати или прекрати преходния период, посочен в първа алинея.

По време на преходния период, Полша прилага разрешителната процедура, предвидена от закона, която гарантира, че разрешенията за придобиване на право на собственост върху недвижимо имущество в Полша се основават на прозрачни, обективни, стабилни и общоизвестни критерии. Тези критерии се прилагат по недискриминационен начин и без разлика между гражданите на държавите-членки, пребиваващи в Полша.

--------------------------------------------------